שטח-ראש בסנסי

שטח-ראש בסנסי (שם מדעי: Platycephalus bassensis) הוא מין של דג ממשפחת השטח-ראשיים אשר חי בימים הרדודים של דרום אוסטרליה, בטסמניה ובניו זילנד.

תיאור
דג זה מגיע לבגרות מינית בגיל 16 והוא יכול לעלות על אורך של 50 ס"מ ומשקל של שני ק"ג. צבעו חום אדמדם ובהיר בחלק התחתון והוא בעל סנפירים רחבים ושטוחים וצורת גופו מותאמת לשכיבה על קרקעית הים והתמנה לטרף. הוא בעל לסת ארוכה ורחבה ובה שורות של שיניים מחודדות. עיניו מצויות בקדמת ראשו ומזכירות מראה של תנין. לדג זה אין קשקשים אלא עור רירי והוא בעל מספר קוצים לאורך הגוף, בייחוד קוצים מיוחדים לצד העיניים, אשר מלאים בתאי ארס ויכולים להכאיב לפצע שנגרם.

הדג מצוי עד לעומק 100 מטרים מתחת למים, לרוב בחופים חוליים או בקרקעית חצץ או בוץ. זהו טורף אורב הממתין מתחת לחול לטרף קטן של דגים אחרים או חסילונים שעוברים מעליו ובולע אותם בבת אחת ובמהירות. לעיתים הוא אוכל גם נבלות. הדג חי בבדידות אך לעיתים ינוע בקבוצות בודדות על פני המים בין אזורי תזונה.

הדג אינו נידוג לעיתים קרובות עקב קוציו הארוכים המכאיבים.

קישורים חיצוניים

שטח-ראשיים
דגי ים בדרום אוסטרליה